Outi Markkula: Kansanmusiikkia soolosellolla
2026-05-28 12:00 - 12:30 (Europe/Helsinki) | Kuopion museo
Suomalaista ja pohjoismaista pelimannimusiikkia ja improvisaatiota.
Konsertti on osa Kuopion konservatorion Hehkuu! -festivaalia. Vapaa pääsy – lämpimästi tervetuloa! Monitoimitila on esteetön.

Kuvan on ottanut Olavi Lappalainen.

Duncan Driver: Musiikki ja merkitys William Shakespearen soneteissa 26.5. klo 16
2026-05-26 16:00 - 16:45 | KUMMA, Kauppakatu 35, Kuopio, 70100
Little Sounds and Great Noises: Music and Meaning in Shakespeare’s Sonnets

The word ’sonnet’ describes one of the most popular verse forms in English and European poetry, and one used by William Shakespeare over 150 times. The word ’sonata’ denotes a musical composition that showcases one musical instrument over a series of movements in contrasting temps and keys. Both ’sonnet’ and ’sonata’ share the same etymological route, meaning ‘little sound’.

This performance will explore a selection of Shakespeare’s sonnets in ways that consider their musicality, and which will be supported and enhanced by live musical performance, including music composed for the performance in response to some of the sonnets’ themes and ideas.

The lecture will be given by Shakespeare scholar and Senior Lecturer at the University of Canberra, Duncan Driver. The music will be provided by the Savonia wind quintet Fabulous Five.

The event is included in KUMMA’s admission fee 12/6 €. Free entry for visitors under 18. The Museum Card and Kaikukortti are valid for entrance tickets.

Pieniä ääniä ja suurta kohinaa – musiikki ja merkitys Shakespearen soneteissa

Sana sonetti tarkoittaa yhtä runouden suosituimmista runomuodoista, jota William Shakespeare käytti yli 150 kertaa. Sana sonaatti puolestaan viittaa musiikilliseen sävellykseen, jossa yksi soitin etenee usean, tempoltaan ja sävellajiltaan vaihtelevan osan läpi. Sekä sonetti että sonaatti juontuvat samasta sanan alkuperästä ja tarkoittavat ”pientä ääntä”.

Esityksessä tarkastellaan valikoimaa Shakespearen soneteista tavalla, joka korostaa niiden musikaalisuutta. Esitystä tukee ja rikastaa elävä musiikki. Kuulemme myös juuri tätä kokonaisuutta varten sävellettyä musiikkia, joka on syntynyt vastakaikuna joidenkin sonettien teemoihin ja ajatuksiin.

Englanninkielisen tilaisuuden luennoitsijana toimii Shakespeare-tutkija ja Canberran yliopistolehtori, Duncan Driver. Musiikista vastaa Savonian puhallinkvintetti Fabulous Five.

Tilaisuus sisältyy KUMMAn pääsymaksuun 12/6 €, alle 18-vuotiaat ilmaiseksi. Museokortti ja Kaikukortti käyvät maksuvälineiksi.

Stardust-näyttelyopastus
2026-05-23 14:00 - 14:45, 2026-05-17 13:00 - 13:45, 2026-05-09 14:00 - 14:45, 2026-05-02 14:00 - 14:45 | Kuopion museo
Matka maailmankaikkeuden mysteereihin
Opastuksella tehdään oppaan johdolla matka halki maailmankaikkeuden, sen alkuhetkistä mahdollisiin erilaisiin loppuihin saakka. Matkalla tutustutaan käsittämättömän pieniin asioihin ja toisaalta uskomattoman valtaviin kokonaisuuksiin, niin koon, etäisyyksien kuin ajankin suhteen. Tule ottamaan selvää maailmankaikkeuden mysteereistä ja oman tarinamme nivoutumisesta universumiin.
Tiedontäyteinen kierros on kestoltaan noin 45 minuuttia.
Opastus sisältyy pääsymaksuun (15/10 €, alle 18-v maksutta), Museokortti ja Kaikukortti käyvät.
***
Stardust – Universumi sisällämme -näyttelyssä pääset tutkimaan tähtien elinkaarta, alkuaineiden alkuperää ja maailmankaikkeutta muovaavia kosmisia voimia jännittävän tarinankerronnan, vuorovaikutteisten elämysten ja upeiden multimediaesitysten avulla. Heittäydy mukaan aikamatkalle avaruuteen!

Konservatorion huiluoppilaiden konsertti
2026-05-23 14:00 - 14:20 | KUMMA, Kauppakatu 35, Kuopio, 70100
1. P. Yallow-L. Lipton: Lohikäärme Puff
Trad: Haikara
Sara Niiranen, huilu

2. P. J. Hannikainen: Oravan pesä
A. Krieger: Menuetti
Jana Semenova, huilu
Säestykset: Tiina Pirinen

3. L. Zempleni: Trio kolmelle huilulle: I Allegro II Adagio III Vivace
Huilutrio FlautonoS

Kokonaiskesto n. 20min

Opastus: Talojen tarinoita
2026-05-23 13:00 - 14:00, 2026-05-16 13:00 - 14:00, 2026-05-09 13:00 - 14:00, 2026-05-02 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).

Talojen tarinoita – Puutalokaupungin jäljillä
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Korttelivartti: Ideasta näyttelyksi – näin syntyi Talojen tarinoita – puutalokaupungin jäljillä!
2026-05-22 14:00 - 14:30 | Korttelimuseo, Kirkkokatu 22, Kuopio, 70100
Tule kuuntelemaan, kuinka näyttely valmistuu ideasta fyysisesti koettavaksi näyttelyksi! Vartilla avataan näyttelynsuunnittelun prosessia Talojen tarinoita -näyttelyn kautta. Näyttelyn suunnittelija, Kuopion kulttuurihistoriallisen museon näyttelymestari Reetta Rytkönen kertoo, millaisia valintoja prosessin aikana tehtiin, jotta Talojen tarinoista tuli sellainen kuin se on.
Tapahtuma sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).

Talojen tarinoita – Puutalokaupungin jäljillä
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Puhetta kokonaisturvallisuudesta -keskustelusarja
2026-05-21 17:00 - 18:00 | Kuopion museo
Helmikuussa alkaneet maksuttomat ja kaikille avoimet tilaisuudet jatkuvat kevätkaudella vielä touko- ja kesäkuussa!

21.5. klo 17-18 puhutaan arjen häiriötilanteista. Aihetta alustaa siviilivalmiuden vanhempi opettaja Anu Keränen Pelastusopistolta.
***

9.6. klo 17-18 teemana on kulttuuri ja sen merkitys henkiselle kriisinkestävyydellemme. Vieraana tällöin kirjailija Sirpa Kähkönen.
***
💡Sarjan helmikuussa 2026 avanneen Kuopion kaupunginjohtaja Soile Lahden alustuksen aineisto löytyy täältä.
💡Piispa Jari Jolkkosen 16.4.206 alustus löytyy täältä

Taidetyöpaja sukupuoli- ja seksuaalivähemmistöön kuuluville / Art Workshops for Queer People
2026-05-20 16:00 - 18:00, 2026-05-06 16:00 - 18:00 | Kuopion museo
Drawing Out Loud – Taidetyöpaja sukupuoli- ja seksuaalivähemmistöön kuuluville
Koetko kuuluvasi seksuaali- ja sukupuolivähemmistöön tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä Drawing out loud -työpajassa luodaan uusia piirroksia sekä yksin että yhdessä. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
DRAWING OUT LOUD: Taidetyöpajat seksuaali- ja sukupuolivähemmistöille
Maksuton aikuisten ryhmä, yli 18 – vuotiaat
Keskiviikot 11.2. / 25.2 / 11.3 / 25.3 / 8.4 / 22.4. / 6.5. / 20.5. klo 16-18
Kuopion Museon oppimistilassa
Ilmoittautuminen & info: ohjaaja Emma Fält, emmavilina@gmail.com / https://emmafalt.net/
Yhteistyössä Kuopion Kaupunki ja Kuopion Museo
Ystävällisin terveisin,
Ohjaaja, Emma Fält (They / Them)
****
In English:
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
DRAWING OUT LOUD: Art workshops for sexual and  gender minorities
Free adult group, +18 years old
Wednesdays 11.2. / 25.2 / 11.3 / 25.3 / 8.4 / 22.4. / 6.5. / 20.5 16-18
Kuopio MUSEUM, Pedagogical space
Sign up & info: Facilitator Emma Fält, emmavilina@gmail.com / https://emmafalt.net/
Together with Kuopio City and Kuopio Museum
Kind regards, Artist and teacher, Emma Fält (They / Them)

Vintagea! – Jazzin 100 vuotta Suomessa
2026-05-17 13:00 - 16:00 | Kuopion museo
Vintagea! – Jazzin 100 vuotta Suomessa
Kuopion museolla su 17.5.2026 klo 13–16
Tervetuloa aikamatkalle jazz‑musiikin syntyhetkiin! Vintagea!-tapahtuma juhlistaa jazzin saapumista Suomeen tasan 100 vuotta sitten musiikin, vintage-muodin ja tanssin pyörteissä.
OHJELMA:
Liverytmeistä vastaa juuri tähän tilaisuuteen koostettu Suomi Jazz 100 Rytmiorkesteri solistinaan Sanna Rosberg (laulu). Musiikki nojaa vahvasti perinteeseen, jazziskelmään ja suomalaisiin jazzstandardeihin. Yhtyeessä soittaa Kuopio Jazz & Blues ry:n jäseniä ja kuopiolaisen jazzin tuttuja kasvoja, onpa mukana yksi suomalaisen jazzin legendakin! Soittosetit alkavat noin klo 13.10 sekä klo 14.10, tiedossa on siis kaksi reilun puolen tunnin livemusiikkihetkeä. Soiton tahdissa saa helmat heilua, kun kuopiolaiset swing-tanssiharrastajat laittavat lattiaa rullalle yleisön ja itsensä iloksi. He myös esittelevät aikakauden muotia noin klo 13.50 alkaen.
Upeana tietoiskuna kuulemme noin klo 15 alkaen Pekka ja Mikko Toivasen ”Jatsista jazziin” puheenvuoron, eli Jazzmaisterin ja filosofian tohtorin vapaamuotoista sanailua – pilke silmäkulmassa – suomalaisen jazzin yli 100-vuotisesta taipaleesta, myyteistä ja legendoista sekä käännekohdista.
Paikalla on myös maskeeraaja-kampaaja loihtimassa tyyliin sopivia kampauksia, Kuopion kaupunginteatterin puvustamon kätköistä 1920-luvun asuja – aitoja ja puvustamon omia tuotoksia – sekä jazz-teemainen pieni näyttely ja aineistovinkkejä Kuopion kaupunginkirjastosta. (Tapahtuman jälkeen aineistonäyttely siirtyy esille pääkirjastolle).
Tulossa on myös vaatetusalan opiskelijoiden Suuri tuunauskisa, jossa osallistujat loihtivat tarjotuilla materiaaleilla 1920-lukua sykkivän luomuksen. Tule seuraamaan, miten työskentely etenee ja miten arvovaltainen tuomarointi ratkoo kisatöiden paremmuutta. Mikä tuotos tavoittakaan aikakauden tyylin parhaiten tiukoissa aikaraameissa? Tuunauskisaa sponssaavat Nappi ja Nauha (Vuorikatu 23) sekä Elävä säätiö – iso kiitos heille!
ALUSTAVA AIKATAULU:

klo 13 tapahtuman aloitussanat ja tuunauskisan idean ja osallistujien esittely (monitoimitilassa), tuunauskisa käynnistyy (oppimistilassa)
noin klo 13.10 livenä musiikkia ja swing-tanssia (aulassa)
noin klo 13.50 tanssijoiden muotiesittelyhetki (aulassa), väliaikakurkkaus tuunauskisaan (oppimistilassa)
klo 14.10 livesoittoa ja tanssia 2. setti (aulassa)
noin klo 14.50 väliaikakurkkaus tuunauskisaan (oppimistilassa)
noin klo 15-15.30 Pekka ja Mikko Toivasen puheenvuoro (monitoimitilassa)
klo 15.40 tuunauskisa-aika päättyy, luomusten esittely ja tuomarointi + voittajan palkitseminen (monitoimitilassa)

KUTSU YLEISÖLLE:
Kutsumme tapahtumavieraat pukeutumaan tai tuomaan mukanaan vintage‑vaatteita ja asusteita teemalla JUHLA. Pue siis upeimmat omat, hankitut tai perityt vintage-juhlavaatteet 1920-luvulta tai muulta vuosikymmeneltä, tai ota niitä muuten mukaan – nyt on hetki kaivaa esiin prameimmat vetimet ja sukuaarre-asusteet, joita et muualla ehkä pääsisi käyttämään!
Jo kolmatta kertaa järjestettävä Vintagea!-tapahtuma sopii kaikille, joita kiehtovat menneen ajan henki, musiikki, tanssi ja muoti. Iloitaan samanmielisten kanssa ennen 1990-lukua ja pikamuoti-invaasiota valmistuneista aarteistamme ja saatetaan yhdessä vintagevaatteet käyttöön! Paikalle saa toki saapua muutoinkin ihastelemaan muiden aarteita ja fiilistelemään tunnelmaa. Tervetuloa kokemaan yhteisöllistä kurkkausta iloiseen 1920-lukuun ja juhlaan!
(Huomaathan, että et tuo tilaisuuteen turkiksia tai muutoin suuren tuhohyönteisriskin omaavia tuotteita.)
Tapahtumaan Kuopion museon katukerroksessa on vapaa pääsy. Tapahtumatilat ovat esteettömiä.
Tapahtuma on saanut Meidän Kuopio -tukea.
Ohjelmamuutokset ja täydennykset ovat mahdollisia.

KUVIA viime vuoden tapahtumasta:

Kuvaajatiedot: ensimmäiset kaksi tanssikuvaa Esa Kärki, kampaaja-kuva Mika Rinne. Muut kuvat Kuopion museo.

Stardust-luento: Elinkelpoisia maailmoja etsimässä
2026-05-16 14:00 - 15:00 | Kuopion museo
Luennoitsijana Kirsi Lehto, dosentti, Turun yliopisto
Kuopion museon monitoimitila. Vapaa pääsy.
Kaukaisten tähtien ympäriltä on havaittu varmuudella jo yli 6000 planeettaa, ja havaintojen perusteella voidaan päätellä, että lähes jokaisen tähden ympärillä on olemassa jonkinlainen planeettakunta. Kuitenkin olosuhteet useimmilla havaitulla planeetoilla ovat niin erilaiset kuin mitä ne ovat maassa, että niillä ei voi esiintyä sen kaltaista elämää kuin mitä me täällä maassa tunnemme. Millaiset planetaariset olosuhteet ovat oleellisia edellytyksiä elämän esiintymiselle: millaisia olisivat elinkelpoiset planeetat.
Luentoa voi seurata myös Kuopion museon Youtube-kanavalla: https://youtube.com/live/jrd44hryc_A?feature=share

Tanssitupa
2026-05-16 10:30 - 12:00 | Kuopion museo
Tanssituvissa opetellaan kansanomaisia pari- ja ryhmätansseja sekä improvisoidaan matalalla kynnyksellä, livemusiikin tahtiin. Vetäjinä tanssitaiteilija Outi Markkula ja muusikko Jenni Venäläinen.
Kevätkauden Tanssituvat:
21.3. valssi ja sottiisi
18.4. polska
16.5. masurkka ja polkka
13.6. karjalaiset tanssit
Aiempaa kokemusta tai omaa tanssiparia ei tarvitse olla. Vapaa pääsy.

Vanha Kuopio -päivä
2026-05-16 10:00 - 17:00 | Korttelimuseo, Kirkkokatu 22, Kuopio, 70100
Historiallisten rakennusten ovet avautuvat Vanha Kuopio -päivässä lauantaina 16.5. 10–17.
Tuomiokirkon ja Kuopionlahden välissä sijaitsevalla kaistaleella vaikuttavat yhteisöt yhdistävät voimansa uudessa vapaan pääsyn tapahtumapäivässä. Korttelimuseon lisäksi mukana ovat Vanha pappila, Kanttila, Rouvasväenyhdistyksen Piispantalo, Käsityöyhdistys Käsillä ry:n vanha koulurakennus ja Kuopion klubi.
Tapahtumapäivä tarjoaa upean mahdollisuuden tutustua idyllisiin puutalopihoihin ja upeisiin vanhoihin rakennuksiin. Päivän ohjelmassa on runsaasti nähtävää, tehtävää ja koettavaa! Tutustu ohjelmaan: Vanha Kuopio
Korttelimuseon pihassa tapahtuu:
klo 11.10 Kuorolaulua pihalla
klo 12.10 Kuorolaulua pihalla
klo 12.30 Tietoisku rakennusten ylläpidosta keväisin ja syksyisin
klo 13.00 Talojen tarinoita -opastus
klo 14.00 Selkosuomi-opastus museokoteihin. Opi Suomen kieltä museossa -kortit
klo 14.30 Tietoisku Korttelimuseon tämän kesän korjaustöistä
klo 15.00 Vox Polaris -kuoron minikonsertti Korttelimuseon pihalla
klo 16.00 Karmeat käräjät -opastus
Lisäksi pihalla on käytettävisssä vanhanajan leluja ja omatoiminen Leevi Leppälinnun puuharata.

Iskelmien ystävät: Kaunis kotimaani
2026-05-13 14:00 - 15:15 | Kuopion museo
Kuopion kansalaisopiston laulu- ja soittoryhmä Iskelmien ystävät Johtajanaan Petra Lisitsin-Mantere esittää näytelmällisen lauluesityksen Kaunis kotimaani.

Esityksessä kuljetaan laulujen ja humorististen kertomusten avulla ympäri Suomea kuvaten eri maakuntien piirteitä. Esityksen kesto on reilu tunti.
Lämpimästi tervetuloa!
Kuopion museon monitoimitilassa olevaan esitykseen on vapaa pääsy. Tila on esteetön.

J. V. Snellmanin päivän juhlaluento, Eero Ojanen ja Severi Hämäri
2026-05-12 15:00 - 17:00
Tervetuloa J. V. Snellmanin päivän kunniaksi ti 12.5.2026 klo 15.00-17.00 kuulemaan kahta mielenkiintoista luentoa:”Kuopio sivistyksen voimapaikkana J.V. Snellmanilla” Puhujavieraana Eero Ojanen, FT, tietokirjailija on Kriittisen korkeakoulun toiminnanjohtaja emeritus
”Sivistynyttä tekoälyä etsimässä”. Puhujavieraana Severi Hämäri, tietokirjailija, luennoitsija ja filosofian praktikko.
Tilaisuus on kaikille avoin ja maksuton. Suosittelemme ilmoittautumaan etukäteen, jotta saat tiedon mahdollisista muutoksista ja tulevista tapahtumista. Kahvila Kantista voit hakea omakustanteiset kahvit tapahtumaan.
Tiistaina 12.5.2026 juhlitaan myös muualla J. V. Snellmania eri tapahtumin. Lue lisää täältä >>

Sisältö
Tapahtuman aikana kuulemme kaksi luentoa:Kuopio sivistyksen voimapaikkana J.V. Snellmanilla, Eero Ojanen
J.V. Snellman näki Saima-lehdessään 1844-46 silloin syrjäisen pikkukaupungin, Kuopion, roolin nousevassa suomalaisessa sivistyksessä. Snellman katsoi, että kulttuurinen luovuus ei ole vain suurten keskusten asia eikä sivistys vain kulkeudu pääkaupungista syrjäseuduille. Siihen nähden, että Snellman lehdessään oli korostetun kriittinen ja halusi nostaa keskustelua erilaisista epäkohdista, hän oli Kuopiota kohtaan varsin lempeä, lehdestä välittyy kuva nousevasta kulttuuripaikkakunasta.
Eero Ojanen, FT, tietokirjailija on Kriittisen korkeakoulun toiminnanjohtaja emeritus. Hän on väitellyt tohtoriksi Snellmanin Saima-lehteen liittyvällä tutkimuksella, Snellmanin Koottujen teosten suomentajaryhmän jäsen. Julkaissut yli 60 teosta teosta filosofian, historian ynnä muilta aloilta.
Sivistynyttä tekoälyä etsimässä, Severi Hämäri
Sana ”tekoäly” on kaikkien huulilla. Kyse on markkinointitermistä, jolla teknologiayritykset pyrkivät saamaan käyttäjiä tuotteilleen. Vaikka suuret kielimallit sekä kuva- ja videogeneraattorit ovat taitavan oloisia, ne ovat olleet osin pettymys. Niillä on myös monia ikäviä ja yllättäviä sivuvaikutuksia niin luonnonvarojen kulutukseen kuin käyttäjien ajatteluun.
Severi Hämäri on tietokirjailija, luennoitsija ja filosofian praktikko. Hän on kirjoittanut teokset Verbaalinen väkivalta verkossa (Basam Books 2024) ja 12 filosofia – Muinaisten filosofien suuria oivalluksia (Aviador 2026).

Aika ja paikka
tiistaina 12.5.2026 klo 15.00-17.00, Kuopion museon monitoimitila. Tila on esteetön.

J. V. Snellmanin päivä 2026
2026-05-12 10:00 - 17:00 | J. V. Snellmanin kotimuseo, Snellmaninkatu 19, Kuopio, 70100
J. V. Snellmanin päivä 12.5.2026 – kotimuseoon vapaa pääsy klo 10–17
Tervetuloa tutustumaan kansallisfilosofimme Johan Vilhelm Snellmanin elämään Kuopiossa! Juhlapäivän kunniaksi J. V. Snellmanin kotimuseoon on vapaa pääsy 12.5. klo 10–17. Päivän ohjelmassa on opastuksia sekä etänä että paikan päällä, minkä lisäksi oppaat ovat paikalla esittelemässä museota. Snellmanin päivän opastuksilla perehdytään tällä kertaa etenkin J. V. Snellmanin moniin töihin Kuopiossa sekä Snellmanien perhe-elämään. Lisäksi Kuopion museon YouTube-kanavalla on katsottavissa videoesitelmä, joka esittelee J. V. Snellmanin ajan Kuopiota.
Klo 10 Videoesitelmä (YouTube): J. V. Snellmanin aikaan Kuopiossa
Klo 13.00 Opastus: J. V. Snellmanin työt Kallaveden kaupungissa
Klo 15.00 Opastus: Perhe-elämää Snellmaneilla
Kotimuseo sijaitsee osoitteessa Snellmaninkatu 19, talossa, jossa filosofi perheineen asui vuosina 1845–1849 Snellmanin toimiessa kaupungissa yläalkeiskoulun rehtorina. Museo esittelee Snellmanin koulutyön lisäksi hänen sanomalehtitoimintaansa ja perheen elämää pariskunnan ensimmäisessä yhteisessä kodissa. Nähtävillä on Snellmaneille kuuluneita huonekaluja ja pienesineitä, kuten J. V. Snellmanin silmälasit!

Tänä vuonna J. V. Snellmania juhlitaan laajasti. J. V. Snellman -päivät levittäytyvät ympäri kaupunkia tarjoten nähtävää ja koettavaa vapaasti kaikelle kansalle. Katso päivien ohjelma alta. Tarkempaa tietoa täältä.
09:45 – 10:30 Kuopion Isänmaallinen Seura, Snellmanin patsaalla käynti, Snellmanin puisto, Kuninkaankatu 15, Kuopio
10:00 – 14:00 Galleria Ars Libera, galleria avoinna, Maaherrankatu 9, Kuopio
11:00 – 13:00 Sanataidekoulu Aapeli ja SnellmanEDU, Rahapaja, Snellmanin koulun 4.-luokkalaiset
11:00 – 12:30 Kuopion Oppaat, Opastettu kävelykierros: Snellmanin jalanjäljillä, lähtö Kuopion Lyseon lukion edestä, Puijonkatu 18, Kuopio
13:00 – 14:30 Markku Piri, Suomi – Kulttuuri – Muotoilu, Palad Showroom, Puijonkatu 16, Kuopio
15:00 – 17:00 Filosofiakahvila: J. V. Snellmanin päivän juhlaluento, Eero Ojanen ja Severi Hämäri, Monitoimitila, Kuopion museo, Museokatu 1, Kuopio
17:30 – 18:30 Jouni Tossavainen, Taistelevat metsot: Ferdinand von Wright ja J. V. Snellman, Kuopion pääkirjaston ylälava, 2. krs., Maaherrankatu 12, Kuopio
20:00 – 21:00 Jouni Somero, Kertomuksia Pohjolan Chopinista säveltäjä Selim Palmgrenista, Kaupungintalon juhlasali, Tulliportinkatu 31, Kuopio
4. – 19.5.2026 Itä-Suomen yliopiston kirjasto, Kirjanäyttely Kuopion kampuskirjastossa ja UEF-Primossa, Kuopion kampuskirjasto, Yliopistonranta 8 (Snellmania-rakennus), Kuopio
Kuopion kampuskirjaston aukioloajat toukokuussa 2026:
ma–ke klo 8–18 (asiakaspalvelu klo 10–18)
to–pe klo 8–16 (asiakaspalvelu klo 10–16)
la–su suljettu
Poikkeus: suljettu 21.–22.5.
Muut aukioloajat: Itä-Suomen yliopiston kirjaston aukioloajat

Kyy tutuksi
2026-05-11 18:00 - 19:00 | Korttelimuseo, Kirkkokatu 22, Kuopio, 70100
Millaista on kyyn elämä? Entä millaisin eri tavoin ne aistivat ja tarkastelevat maailmaa ja meitä? Tapahtumassa tutustutaan kyiden elämään ja niiden turvalliseen tarkkailuun elävän kyyn avulla Korttelimuseon pihalla. Oppaana on kokenut kyyasiantuntija Toni Beckman, jonka seuralaisena yhtä kokenut konkari, armenianvuoristokyy.
Lisätiedot: p. 044 718 1543

Puhetta kokonaisturvallisuudesta -keskustelusarja
2026-05-07 16:00 - 17:00 | Kuopion museo
Helmikuussa alkaneet maksuttomat ja kaikille avoimet tilaisuudet jatkuvat kevätkaudella vielä touko- ja kesäkuussa!

7.5. klo 16-17 (Huom. aika!!) esillä on kylävara paikallisten yhteisöjen yhteisöllisesssä huolenpidossa ja varautumisessa. Alustajana Kylävara-hankkeen projektipäällikkö Ritva Pihlaja Suomen Kylät ry:stä.

***

21.5. klo 17-18 puhutaan arjen häiriötilanteista. Aihetta alustaa siviilivalmiuden vanhempi opettaja Anu Keränen Pelastusopistolta.
***

9.6. klo 17-18 teemana on kulttuuri ja sen merkitys henkiselle kriisinkestävyydellemme. Vieraana tällöin kirjailija Sirpa Kähkönen.
***
💡Sarjan helmikuussa 2026 avanneen Kuopion kaupunginjohtaja Soile Lahden alustuksen aineisto löytyy täältä.
💡Piispa Jari Jolkkosen 16.4.206 alustus löytyy täältä

Puheenvuoroja taiteesta: Tiina Tuulasvaara-Kaleva ke 6.5. klo 17-18
2026-05-06 17:00 - 18:00 | KUMMA, Kauppakatu 35, Kuopio, 70100
Huijareita ja hurmureita – väärennösten ja petosten maailmasta

Taiderikokset ovat organisoitua ja ammattimaista rikollisuutta. Puheenvuoro tarjoaa katsauksen taideväärennösten ja -petosten monisyiseen maailmaan. Tule kuuntelemaan mitä kaikkea tämä rikollisuuden haara pitää sisällään.

Tiina Tuulasvaara‑Kaleva on toiminut Poliisimuseon johtajana ja vastannut museon näyttelyistä. Hän oli tekemässä mm. Poliisimuseon Väritetty totuus – Taiderikoksia Suomessa -näyttelyä, joka esitteli väärennettyä taidetta ja taiderikosten tutkintaa.
Tilaisuus järjestetään KUMMAn 2. kerroksen Olotilassa, jonne on rajoitettu osallistujamäärä. Paikat täytetään sitä mukaan, kun yleisö saapuu paikalle. Voit seurata tilaisuutta myös KUMMAn Youtube-kanavalta. Striimausta voi katsoa kahden viikon ajan, jonka jälkeen se poistuu. Tästä striimaukseen: https://www.youtube.com/live/AOZSudx51Hg?si=9GEtsAmHl2v3PXTk

Tapahtuma kuuluu sisäänpääsyn hintaan 12/6€, alle 18-vuotiaat ilmaiseksi ja Museokortti ja Kaikukortti käy maksuvälineiksi tottakai.

OMPELUSEURAT: Kesävaatteiden korjaaminen & Jenni Venäläinen ja kantele
2026-05-06 13:00 - 17:30 | Kuopion museo
Kaivetaan säilöstä ja korjataan kesään lempivaatteet parhaaseen käyttökuntoon.
Voit tulla kysymään neuvoa kaikenlaisten korjaustöiden kanssa. Korjausaktiivit neuvovat ja auttavat korjaamisen alkuun.
Korjausolohuoneeseen saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita, lankoja ym. Voit tuoda käyttöön ja kiertoon myös omia korjausmateriaaleja ja korjattavaa.
Illan esiintyjänä muusikko Jenni Venäläinen luo musiikillisia hetken kuvia kanteleillaan. Hän esittää materiaalia muotoutumassa olevalta akustiselta sooloalbumiltaan, jonka ohjelmistossa ruotsalainen kansanmusiikki yhdistyy karjalaisen kanteleperinteeseen. Jenni on esiintynyt useilla kokoonpanoilla ja soolona ympäri Suomea, Pohjois-Euroopassa sekä Yhdysvalloissa ja voittanut Konsta Jylhä -kilpailun vuonna 2024.
Esitysaika klo 17.00. Korjaaminen saa jatkua esityksen aikana. Korjauspaja päättyy esityksen jälkeen.

Tapahtumassa on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.

Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK

Ohjelmamuutokset ja täydennykset mahdollisia.
Lisätietoja OMPELUSEURAT Instagramista.

Taidetyöpaja sukupuoli- ja seksuaalivähemmistöön kuuluville, NUORET / Art Workshops for Queer People, YOUTH
2026-05-05 15:00 - 17:00 | Kuopion museo
Nuorten paja / Youth (under 18 years )
TIISTAI 15-17 / TUESDAYS between 15-17, Museokatu 1, 70100 Kuopio (pedagoginen tila)
24.2./ 10.3./ 24.3./ 7.4./ 21.4/ 5.5.
Ei sisäänpääsyä, materiaalit tarjoaa työpaja / free admission, materials provided by the workshop
—
Koetko että olet Seksuaali- ja sukupuolivähemmistöön kuuluva nuori, tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä luomme uusia piirroksia sekä yksin, että yhdessä, kuten tavallista. Tapaat uusia vierailijoita ja saat luoda pienen paikan/kodin/suojan itsellesi. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
—
Welcome to draw, meet friends, rest, listen, be, forget, empty your head, make mistakes, laugh out loud, share thoughts and be queer in good creative company! This spring, we are going to create some new pieces individually and together, as always. You will meet new visitors and create a little place/home/shelter for your queerness. Visit once or participate throughout the spring!
Ask any question, and sign in at: emmavilina@gmail.com
In collaboration with Kuopio City and Kuopio Museum
Arriving at the museum Museokatu 1, 70100 Kuopio
There is only a short walk from the Kuopio Market Square to Kuopio Museum. It is easy to get to the museum by public transport.

—
Emma Fält (They/Them)
Drawing out loud
http://emmafalt.net

Maarianvaaran teatterin Idän Hehku
2026-05-03 14:00 - 15:00 | Kuopion museo
Maarianvaaran teatterin Idän Hehku kiertue saapuu Kuopioon
Maarianvaaran teatterin uusi näyttämöteos, Idän Hehku vierailee Kuopion museon monitoimitilassa sunnuntaina 3.5. klo 14. Esityksen järjestelyistä vastaavat yhdessä Maarianvaaran teatterin kanssa Kuopion museo ja Kuopion kaupungin yhteisöpalvelut.
Esitykseen on vapaa pääsy. Monitoimitila on esteetön.
****
Idän Hehku on muusikko Janne Vänskän, näyttämötaiteilija Henry Räsäsen ja esitysteknikko Antti Laasosen lyyrinen vaellus kohti itäsuomalaisuuden ydintä.
Esitys seuraa idän miehen seikkailua Savon ja Karjalan rajamailla. Vaelluksensa aikana hän etsii itseään ja yhteyttä toiseen ihmiseen maiseman, kielen ja mytologian kautta.
Tunnin kestävässä näyttämöteoksessa runous ja äänimaisemat yhdistyvät visuaalisiin elementteihin ja liikekieleen moniaistisella tavalla. Vaihtuvat tunnetilat, paikat ja maisemat kietovat katsojan vastakohtaisuuksien leikkiin ja tavoittelevat häivähdyksiä itäisestä sielunmaisemasta.
Teoksen tekstimateriaali on peräisin itäsuomalaisten kirjoittajien kynästä. Esityksessä kuullaan mm. Heikki Turusen, Eino Kettusen, Martti Issakaisen, Ari Jäntin, Lauri Jauhiaisen, Hannu Pirisen ja Mikko Laurosen tekstejä sekä Henry Räsäsen sanoittamaa ja Janne Vänskän säveltämää musiikkia.
Olvi-säätiön ja Karjalaisen Kulttuurin Edistämissäätiön rahoittama kiertue käsittää yhteensä 25 seurantaloilla, kulttuurisaleissa ja kyläravintoloissa toteutettavaa esitystä. Tiedustelut p. 0400911532/tuottaja Henry Räsänen
www.maarianvaaranteatteri.net
Kuva: Marko Kaasinen

Avoin kuvapaja
2026-04-30 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.9. / 25.9. / 2.10. / 9.10. / SYYSTAUKO 2vkoa / 30.10. / 6.11. / 13.11. / 20.11. / 27.11. / 4.12. / 11.12. / 18.12.
KEVÄTKAUSI 2026: 29.1.2026, 5.2., 12.2., 19.2.,26.2., kevättauko 2 vkoa, 19.3. , 26.3., 2.4. , 9.4. ,16.4., 23.4. , 30.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Hyönteisten suunnaton monimuotoisuus
2026-04-29 16:30 - 18:00 | Kuopion museo
Suomesta tunnetaan peräti 24 8700 hyönteislajia eli yli puolet kaikista Suomen eliölajeista on hyönteisiä. Onko lajeja todellakin näin paljon? Mitä hyönteisiä on eniten? Löydetäänkö Suomestakin uusia lajeja? Mitä kummaa ovat kierresiipiset? Kuopion luonnontieteellisen museon intententti Juuso Paappasen luennolla perehdytään hyönteisten monimuotoisuuteen ja alan uusiin tutkimustuloksiin.
Luennolle Kuopion museon monitoimitilassa on vapaa pääsy, ja sitä voi seurata myös verkossa Kuopion museon Youtube-kanavalla.
